《延祐元年五月重祀茅山瑞鹤诗二首 其一》
元代·吴全节

一雨三峰分外青，岩华涧草共欣荣。茅君闻道天香至，先遣西山羽驾迎。

作者简介：（1269—1350）饶州安仁人，字成季，号闲闲，又号看云道人。年十三学道于龙虎山。尝从大宗师张留孙至大都见世祖。成宗大德末授玄教嗣师。英宗至治间，留孙卒，授玄教大宗师、崇文弘道玄德真人，总摄江淮、荆襄等处道教，知集贤院道教事。工草书。有《看云集》。